Biz bərpa olunan enerji mənbəyi istifadə etməklə Azərbaycanın enerjiyə artan tələbatını qarşılamaq niyyətindəyik. Dünyada belə enerji mənbələrindən geniş istifadə edilsə də ölkəmizdə bunun istifadəsi çox azdır. Belə enerji mənbələrindən biri də geotermal enerji növüdür. Bu enerji vasitəsilə yerin təkində olan istilikdən istifadə etməklə enerji alınır. Dünyada bu sektor ilə fərqlənən ölkələr mövcuddur ki, bu ölkələrə ABŞ, İndoneziya, Filippin və Türkiyə daxildir.

Dünyada baş verən qlobal dəyişikliklər, ənənəvi enerji məbələrinin tükənməsi, dünyada artan enerji tələbatını ödəmək üçün alternativ enerji mənbələrinin istifadəsi olduqca zəruri hal almışdır. İşğaldan azad olunmuş ərazilərə qayıdış, orada yaşayış və iaşə obyektlərinin qurulması, həmçinin ölkəmizin digər günü-gündən artan enerji tələbatını qarşılamaq məqsədilə enerji mənbələrinin yaradılması vacibdir. Belə mənbələrdən biri də geotermal enerji mənbələridir. Hesablamalara görə Şuşada 412, Kəlbəcərdə isə sutkada 3000 kub-metrdən artıq termal su ehtiyatı vardır. Bu resurslardan istifadə etməklə biz Stirling Engine vasitəsilə geotermal enerji mənbələrindən elektrik istehlak edəcək və buna uyğun olaraq web səhifə yaradacaq bu enerjini ölçülə bilən etmək istəyirik. Bu vasitə ilə səmərəliliyi, istehsal - istehlak olunan enerjini həmçinin təchizat zəncirində olan itkiləri statistik təhlil edə biləcəyik.

Ölkəmizdə də belə enerji növünün geniş potensialı olsa da istifadə olunmur. Azərbaycan işğaldan azad edilmiş Qarabağda bərpa olunan enerji mənbələrinin inkişafına xüsusi diqqət yetirir.